Fiberfryd Festival løb lørdag af stablen for blot anden gang nogensinde. Det er Fokus Folkeoplysning, der i samarbejde med Garncafé Madsine arrangerer festivalen. Hele dagen stod derfor i garnets, strikkeriet og hækleriets tegn for de 150 kvinder, der deltog. Her blev der arbejdet med alt fra at hækle bobler til at skyggestrikke. Derudover var der også yoga, oplæg om at genbruge plastflasker til garn og håndarbejdets psykologi på programmet. - De har haft en fællesoplevelse. At det er ikke kun mig hjemme i sofaen, der brænder for det her. At man har fået lov til at få den der skaberglæde og kreativitet, men at man også har lært at processen er vigtigt. Vi ved godt i dag, at det er stort set biligere at gå ud og købe en trøje end at lave den selv, men den der proces, hvor man får lov til at sidde og fordybe sig selv med sine egne tanker, den håber jeg, at folk tager med sig, fortæller Gitte Sand Munk, der er indehaver af Garncafé Madsine.
For andet år i træk arrangerede Fokus Folkeoplysning og Garncafé Madsine Fiberfryd Festival.